CELEX: 22016D1118
Language: fi
Date: 2016-06-10 00:00:00
Title: Yhteisön ja Sveitsin maaliikennekomitean päätös N:o 1/2016, annettu 10 päivänä kesäkuuta 2016, Sveitsissä 1 päivästä tammikuuta 2017 sovellettavasta ajoneuvojen käyttömaksujärjestelmästä [2016/1118]

9.7.2016   
            
            
               FI
            
            
               Euroopan unionin virallinen lehti
            
            
               L 186/36
            
         YHTEISÖN JA SVEITSIN MAALIIKENNEKOMITEAN PÄÄTÖS N:o 1/2016,
   annettu 10 päivänä kesäkuuta 2016,
   Sveitsissä 1 päivästä tammikuuta 2017 sovellettavasta ajoneuvojen käyttömaksujärjestelmästä [2016/1118]
   KOMITEA, joka
   ottaa huomioon rautateiden ja maanteiden tavara- ja henkilöliikenteestä tehdyn Euroopan yhteisön ja Sveitsin valaliiton välisen sopimuksen (1), jäljempänä ’sopimus’, ja erityisesti sen 51 artiklan 2 kohdan,
   sekä katsoo seuraavaa:
   
               (1)
            
            
               Sopimuksen 40 artiklan mukaisesti 1 päivästä tammikuuta 2001 alkaen Sveitsi perii syrjimättömän käyttömaksun ajoneuvoista niiden aiheuttamien kustannusten vuoksi (”raskaan liikenteen suoriteperusteinen käyttömaksu”). Tämä käyttömaksu erotellaan kolmen päästönormiluokan (Euro-päästöluokitusten) mukaan.
            
         
               (2)
            
            
               Tätä varten sopimuksen 40 artiklan 2 ja 4 kohdassa vahvistetaan käyttömaksujen painotettu keskiarvo, saastuttavimman ajoneuvoluokan suurin käyttömaksu ja käyttömaksun suurin ero eri luokkien välillä.
            
         
               (3)
            
            
               Kun otetaan huomioon Sveitsissä liikennöivien ajoneuvojen kannan uudenaikaistuminen, minkä ansiosta yhä useammat ajoneuvot noudattavat uusimpia Euro-normeja, yhteisön ja Sveitsin maaliikennekomitean on tarpeen mukauttaa Euro-normiluokkien jaottelua kolmen käyttömaksuluokan välillä.
            
         
               (4)
            
            
               Olisi pidettävä voimassa 10 päivänä kesäkuuta 2011 annetussa yhteisön ja Sveitsin maaliikennekomitean päätöksessä N:o 1/2011 (2) säädetty 10 prosentin alennus asianomaisesta käyttömaksuluokasta päästöluokkiin Euro II ja III kuuluville ajoneuvoille, joihin on jälkiasennettu hyväksytty hiukkaspäästöjen suodatusjärjestelmä,
            
         ON PÄÄTTÄNYT SEURAAVAA:
   1 artikla
   Raskaan liikenteen suoriteperusteinen käyttömaksu ajoneuvoilta, joiden kokonaispaino kuormattuna on enintään 40 tonnia ja jotka kulkevat 300 kilometrin matkan, on
   
               —
            
            
               372,00 Sveitsin frangia käyttömaksuluokassa 1
            
         
               —
            
            
               322,80 Sveitsin frangia käyttömaksuluokassa 2
            
         
               —
            
            
               273,60 Sveitsin frangia käyttömaksuluokassa 3.
            
         2 artikla
   Käyttömaksuluokkaa 1 sovelletaan päästöluokan Euro III ajoneuvoihin ja kaikkiin ajoneuvoihin, jotka on otettu liikenteeseen ennen Euro III -normin voimaantuloa.
   Käyttömaksuluokkaa 2 sovelletaan päästöluokkien Euro IV ja Euro V ajoneuvoihin.
   Käyttömaksuluokkaa 3 sovelletaan päästöluokan Euro VI ajoneuvoihin.
   3 artikla
   Sovelletaan yhteisön ja Sveitsin maaliikennekomitean päätöksen N:o 1/2011 1 artiklassa säädettyä 10 prosentin alennusta asianomaisesta käyttömaksuluokasta päästöluokkiin Euro II ja III kuuluville ajoneuvoille, joihin on jälkiasennettu hyväksytty hiukkaspäästöjen suodatusjärjestelmä.
   4 artikla
   Tämä päätös tulee voimaan 1 päivänä tammikuuta 2017.
   
      Tehty Bernissä 10 päivänä kesäkuuta 2016.
      
         
            Sveitsin valaliiton puolesta
         
         
            Puheenjohtaja
         
         Peter FÜGLISTALER
      
      
         
            Euroopan unionin puolesta
         
         
            Euroopan unionin valtuuskunnan johtaja
         
         Fotis KARAMITSOS
      
   
   
      (1)  EYVL L 114, 30.4.2002, s. 91.
   
      (2)  EUVL L 193, 23.7.2011, s. 52.